Správa zo zahraničnej pracovnej cesty

Meno a priezvisko účastníka	Martina Pigová
	
Organizácia	NÚCEM, Žehrianska 9, Bratislava	
Pozícia v projekte	Štatistik, psychometrik, analytik aktivity 1.1	
Znalosť jazykov	AJ – C1; NJ – A2	
Aktivita*)	1.1	1.2.	Projektové riadenie	

Štát
	Estónsko	
Mesto
	Tallinn	
Miesto konania 
	Meriton Grand Conference & Spa Hotel	
Účel cesty
	Účasť na medzinárodnej konferencii a workshope 	
Termín konania 
	4. – 8.11. 2014	
Názov príjmajúcej organizácie
	-	
Názov konferencie
	15th Annual Conference of Association for Educational Assessment – Europe	
Spôsob financovania*)	-	z rozpočtu NÚCEM	
	-	z prostriedkov štrukturálnych fondov EÚ spolufinancované fondom - Európsky sociálny fond, Operačný program Vzdelávanie - projekt  Zvyšovanie kvality vzdelávania základných a stredných školách s využitím elektronického testovania.	
ITMS projektu *)	26110130546 (K)	26140130030 (RKZ)	

Rámcový program 	
04.11.2014 Transport: Bratislava - Viedeň - Frankfurt - Tallinn

05.11.2014 Účasť na predkonferenčnom workshope Applications of Item Response Theory

06. – 08.11.2014 Účasť na konferencii

08.11.2014 Transport: Tallinn - Frankfurt - Viedeň - Bratislava
	
Dátum

Stručný priebeh aktivity - Denný program

	
04.11.2014 
•	Transport autobusom z Bratislavy do Viedne, odchod z Bratislavy o 6:00, odlet z Viedne o 9:10, prílet do Tallinnu 16:30 (s prestupom vo Frankfurte), doprava hromadnou dopravou do hotela, príchod do hotela cca 18:15

05. 11. 2014 
•	Workshop
9:00 Registrácia
9:30 – 16:30 Konferenčný workshop Application of Item Response Theory
16:30–17:30 Konzultácia k príprave konferenčného príspevku

06.11.2014 
•	1. deň konferencie 
08:45 – 10:45 Registrácia, Otvorenie konferencie, Blok spoločných prednášok
10:45 – 11:15	Prestávka
11:15 – 12:45	Blok prednášok vo viacerých sekciách
12:45 – 13:15 Prestávka
13:15 – 14:00	Prezentácia posterov
14:00 – 15:30	Blok prednášok vo viacerých sekciách
15:30 – 16:00	Prestávka
16:00 – 17:30	Blok prednášok vo viacerých sekciách
17:30 – 18:15 Konzultácia k príprave konferenčného príspevku

07.11.2014 
•	2. deň konferencie
09:00 – 10:35 Blok spoločných prednášok
10:35 – 11:00	Prestávka
11:00 – 12:30	Blok prednášok, sekcia P – aktívna prezentácia príspevku NÚCEM 
12:30 – 13:30	Prezentácia posterov/Prestávka
13:30 – 15:00	Blok prednášok vo viacerých sekciách
15:00 – 15:30	Prestávka
15:30 – 17:00	Blok prednášok vo viacerých sekciách 

08.11.2014 
•	3. deň konferencie, transport
09:30 – 10:30 Odovzdávanie ocenení, Blok spoločných prednášok
10:30 – 10:50	Prestávka
10:50 – 12:00 Spoločná prednáška, Ukončenie konferencie

Presun taxíkom na letisko v Tallinne, odlet z Tallinnu 18:15 (transfer cez Frankfurt) prílet do Viedne 23:10, transport Viedeň – Bratislava (služobné vozidlo), prechod cez hraničný prechod Rakúsko – SR 00:00, príchod do miesta bydliska 00:20 
	
Odporúčané závery	
Nosným motívom konferencie AEA – Europe 2014 bolo hodnotenie vzdelávania v 21. storočí.  
Program konferencie, príspevky kľúčových prednášateľov i prednášky v jednotlivých sekciách boli zamerané predovšetkým na sprostredkovanie skúseností z merania a hodnotenia vzdelávacieho procesu v zúčastnených krajinách. Výrazným prínosom boli príklady dobrej praxe z krajín, ktoré v rôznej miere dokázali do vzdelávacieho procesu implementovať CBT (Computer Based Testing) a CAT (Computer Adaptive Testing). Okrem ukážky toho ako systém elektronického či adaptívneho testovania v tej ktorej krajine funguje, sme si z príspevkov odniesli aj informácie o chybách, ktorým je potrebné sa vyvarovať, o prekážkach na ktoré je možné v procese prípravy a realizácie naraziť a o výsledkoch, ktoré takýto spôsob testovania môže priniesť.
Na konferencii sme mali možnosť aj aktívne vystúpiť a prezentovať výsledky našej práce v rámci projektu ZKV prostredníctvom konferenčného príspevku v sekcii Psychometrics.
Celodenný workshop bol zameraný na praktickú stránku využitia IRT metód pri vyhodnocovaní vzdelávacích testov. Metódy IRT (Item response theory) na našom oddelení rutinne využívame pri štatistickej analýze testu a položkovej analýze. Workshop napriek tomu priniesol veľké množstvo nových informácií a príkladov, s ktorými sme sa doteraz nestretli, resp. sme na ne nahliadali iným spôsobom. Veľký dôraz bol kladený na aktívnu účasť účastníkov, po každom teoretickom bloku nasledovala praktická aplikácia nadobudnutých poznatkov, samostatné riešenie príkladov a zadaní. V popoludňajšej časti workshopu sme mali možnosť nahliadnuť do systému adaptívneho testovania, ktorý vyvinulo a úspešne používa CITO (Holandsko), skúšali sme rozličné simulácie na základe vložených parametrov a sledovali sme zmena ktorých parametrov sa najviac odrazí vo výsledkoch adaptívneho testovania. 
	
Prehľad prinesenej dokumentácie a miesto jej uloženia	
-	Zborník abstraktov z konferencie
-	študijné materiály z Workshopu na pamäťovom médiu

Materiály sú prístupné v kancelárii 315 v sídle NÚCEMu.
	
Osobitne vyhotovený očakávaný prínos

Prínosy účasti na konferencii vidím v niekoľkých oblastiach:
1.	Reprezentácia NÚCEMu a  prezentácia projektu ZKV prostredníctvom odborného konferenčného príspevku. Okrem zviditeľnenia výsledkov analýz, na ktorých pracujeme v rámci projektu, naša prezentácia vyvolala podnetnú diskusiu a od odborníkov, ktorí sa danej oblasti venujú podstatne dlhšiu dobu (takmer 20 rokov) sme sa dozvedeli cenné informácie, ktoré budeme môcť využiť v ďalších štúdiách podobného zamerania.
2.	Účasť na odbornom workshope. Teória odpovede na položku (IRT) je veľmi komplexným a pomerne zložitým procesom, na ktorého zvládnutie nepostačuje len štúdium odbornej literatúry či rozličných štúdií. Interpretácia teórie od skúsených odborníkov  z praxe, možnosť riešenia simulovaných príkladov, spätná väzba k navrhovaným riešeniam a náhľad do už fungujúceho systému adaptívneho testovania bol neoceniteľný. Účasť na workshope priniesla cenné informácie a zručnosti pri aplikovaní  IRT, ktoré budeme môcť využiť vo svojej každodennej práci pri realizácii štatistických analýz.
3.	Príklady z dobrej praxe; komunikácia so špičkovými vedcami a odborníkmi v oblasti vzdelávania. Pre mňa najcennejšími boli príspevky a diskusie odborníkov, ktorí sa už dlhé roky zaoberajú elektronickým či adaptívnym testovaním. Ich rady a skúsenosti potvrdili, že proces tvorby adaptívneho testovania je nielen mimoriadne náročný na organizáciu, odbornosť a financie, ale ak má byť zvládnutý profesionálne a naozaj efektívne, vyžaduje si aj podporu a zaangažovanosť riadiacich orgánov v oblasti vzdelávania. Pre NÚCEM by v rámci prípravy a implementácie adaptívneho testovania v budúcnosti bolo veľkým prínosom nadviazanie úzkej spolupráce a intenzívnej komunikácie s odborníkmi zo CITO a podobnými organizáciami. Som presvedčená, že prístup k skúsenostiam a know how, ktoré takéto organizácie majú, by výrazne urýchlil a zoptimalizoval celý proces prípravy systému na adaptívne vyhodnocovanie vzdelávacích testov. 
	
Spôsob zverejnenia výsledkov	Správa zo ZPC; zhrnutie základných informácií a poznatkov z konferencie a workshopu počas interného stretnutia s kolegami z aktivity 1.1. 	

Správu vypracoval/a
	Martina Pigová	
Dátum
	12. 11. 2014	
Schválil
	PaedDr. Ivana Pichaničová, PhD.	
Podpisom súhlasím so zverejnením správy na internete 		
*) nehodiace sa prečiarknúť
Správu z pracovnej cesty je potrebné vypracovať do 5 dní od jej ukončenia a v papierovej aj v elektronickej forme predložiť na schválenie  vedúcemu oddelenia/odboru.